proxectonos/corpus_dominio_legal_administrativo_tmp huggingface dataset:
07/08/2015 | Administración LocalMunicipal
Sada
Alcaldía
Celebración de matrimonio civil con delegación de atribucións

Esta Alcaldía, mediante resolución do 29 de xullo de 2015, e co obxecto de celebrar o matrimonio civil neste Concello entre don MIGUEL OSCAR MAORTUA COLLELL. C. e dona PAULINA ELIZABETH JACH MURRIETA. o sábado 08 de agosto de 2015, ás 13:00 horas, delegou o exercicio das atribucións para a súa autorización na concelleira desta Corporación dona Paola Mercedes Totka Simons Cattaneo. O que se publica segundo o disposto no art.44.2 do Real decreto 2568/1986, do 28 de novembro. Sada, 30 de xullo de 2015 O alcalde, Asdo.: Óscar Benito Portela Fernández
07/08/2015 | Administración LocalMunicipal
Oroso
Anuncio de aprobación do padron da taxa de vaos do exercicio 2015

ASUNTO: APROBACIÓN PADRÓN DA TAXA DE VAOS DO EXERCICIO 2015 Pola presente faise saber que por Decreto da Alcaldía de data 30 de xullo de 2015 foi aprobado o padrón da taxa por aproveitamento especial do dominio público por entrada de vehículos a traveso da beirarrúa e reservas de vía pública para aparcamento, carga e descarga correspondente ó exercicio 2015. De conformidade co artigo 102.3 da Lei 58/2003, do 17 de decembro, xeral tributaria, a presente publicación terá o carácter de notificación colectiva, podendo os interesados interpoñer no seu caso os seguintes recursos: O recurso de reposición regulado no artigo 14.2 do TR 2/2004 no prazo de un mes dende a publicación do presente anuncio no Boletín Oficial da Provincia. Contra a resolución do recurso de reposición poderase interpoñer o correspondente recurso contencioso-administrativo no prazo de dous meses se a resolución é expresa perante o Xulgado do Contencioso-Administrativo de A Coruña. A recadación do Padrón farase pola Excma. Diputación Provincial de A Coruña no período ordinario voluntario sinalado pola mesma, nas oficinas das entidades financeiras colaboradoras e oficinas de Recadación. En Oroso, a 30 de xullo de 2015. O alcalde-presidente Manuel Mirás Franqueira
07/08/2015 | Administración LocalMunicipal
Vimianzo
Aprobación definitiva expedientes de suplemento de credito 2015/SC/01, 2015/SC/02, 2015/SC03 e expediente de crédito extraordinario 2015/CE/02

En cumprimento do artigo 169.1, por remisión do 177.2 do Real Decreto Lexislativo 2/2004, de 5 de marzo, polo que se aproba o Texto Refundido da Lei Reguladora das Facendas Locais, ao non presentarse alegacións durante o prazo de exposición ao público, quedan automaticamente elevados a definitivos os acordos plenarios de data 7 de xullo de 2015, de aprobación dos expedientes de suplementos de créditos 2015/SC/01 por importe de 179.667,93 €, 2015/SC/03 por importe de 64.801,03 €, 2015/SC/03 por importe de 312.735,82 € e expediente de crédito extraordinario 2015/CE/02 por importe de 42.046,18 €. Asimesmo, en cumprimento dos artigos 169.3 da citada Lei e 20.3 do Real Decreto 500/1990, de 20 de abril, faise público o resumo por capítulos do estado de ingresos e gastos: En Vimianzo, a 30 de xullo de 2015 O Alcalde, Manuel Antelo Pazos
13/08/2015 | Administración LocalMunicipal
Cedeira
Delegación de funcións da Alcaldía

O vindeiro día 10 de agosto do presente ano teño previsto ausentarme do termo municipal. De conformidade co disposto no artigo 23.3 da Lei 7/1985, de 2 de abril, reguladora das bases do réxime local, e no artigo 47 do Real Decreto 2568/1986, de 28 de novembro, polo que se aproba o Regulamento de organización, funcionamento e réxime xurídico das entidades locais, Primeiro.- Delegar as funcións de alcaldía na 1ª Tenente de alcalde, D.ª Asif Sucarrat Baaziz, a fin de que substitúa na totalidade as funcións da alcaldía durante o día anteriormente sinalado. Segundo.- Notificar a presente resolución á interesada, así como publicala no taboleiro de edictos da Corporación e no Boletín Oficial da Provincia. Cedeira, 4 de agosto de 2015. O Alcalde, A secretaria, Pablo Diego Moreda Gil Ana Velo Ruiz
13/08/2015 | Administración LocalMunicipal
Vimianzo
Anuncio de cobranza

A Xunta de Goberno Local con data 03/08/2015 aproba o padrón dos postos do mercadillo do 3º trimestre do ano 2015 por un importe total de 7.262,83 euros, correspondente a 113 postos, que comeza na rúa Candil con D. Jesús Moscoso Pereiro e remata na rúa Curros Enríquez con D. Essaid Lemsahri. Coa aprobación deste padrón enténdense outorgadas as autorizacións para ocupar a vía pública polos solicitantes dos postos do mercadillo que foron incorporados ao dito padrón. O padrón aprobado expóñese ó público nas oficinas do Concello de Vimianzo durante 15 días hábiles, contados a partir do día seguinte ó da publicación deste anuncio no BOP, a efectos de reclamacións. En caso de non formularse, entenderase aprobado automaticamente con carácter definitivo, significando que só se deterá a acción de cobranza, en relación cos suxeitos pasivos que efectúen alegacións, sen que afecte aos restantes suxeitos pasivos. O prazo de cobro en vía voluntaria para estes suxeitos pasivos comezará dende que se resolva a súa reclamación. Esta exposición, por prazo de quince días dende a correspondente publicación, servirá de notificación colectiva a tódolos contribuíntes, nos termos establecidos no artigo 102.3 da Lei 58/2003, do 17 de decembro, Xeral Tributaria. Contra as liquidacións incorporadas ó Padrón, todos os interesados poderán interpor RECURSO DE REPOSICIÓN ante a Alcaldía, segundo o disposto no artigo 14.2 do RDL 2/2004, do 5 de marzo, polo que se aproba o texto refundido da Lei Reguladora das Facendas Locais, no prazo DUN MES contado dende o día seguinte ó remate da exposición ó público do Padrón. A interposición do recurso non suspende a eficacia das liquidacións correspondentes, agás que se solicite a suspensión e se presente garantía nos termos establecidos no apartado i) do precepto anteriormente mencionado. Contra a desestimación do recurso de reposición poderase interpor RECURSO CONTENCIOSO-ADMINISTRATIVO, no prazo de dous meses dende a notificación da resolución expresa ou de seis meses dende que se produza a desestimación presunta. Tamén se poderá interpor calquera outro recurso que se estime conveniente. O prazo de cobro en período voluntario abranguerá dende o día 22 de agosto de 2015 ata o día 22 de outubro de 2015, ambos inclusive. Transcorrido o período de cobro sinalado, iniciarase o período executivo que determina o dereito a percibir o recargo de prema e demais, de acordo co previsto nos artigos 26 e 28 da Lei Xeral Tributaria. Vimianzo, a 6 de agosto de 2015 O alcalde accidental RA.1041/2015 do 1-8-2015 Katrina Peñaranda Jivan
13/08/2015 | Administración LocalMunicipal
Oleiros
Áreas de Cultura, Educación e Deportes
Normativa

E D I C T O A Xunta de Goberno Local, na sesión que tivo lugar o día 28 de xullo de 2015, adoptou o seguinte acordo: – Aprobación da imposición de prezos públicos de actividades da Concellería de Ensino e Xuventude (expdte. AF 12/2015). Ponse en coñecemento xeral que o citado acordo, co seu respectivo expediente, está exposto ao público nas oficinas administrativas ubicadas no Centro Cultural “A Fábrica”, en horario de 8.30 a 13.00 horas, durante o prazo de 30 días hábiles, contados a partires da publicación deste anuncio no Boletín Oficial da Provincia, co fin de que os interesados poidan formular dentro do citado prazo as alegacións ou suxestións que estimen oportunas. Oleiros, a 29 de xullo de 2015. A 1.ª tenente de alcalde delegada de Economía e Facenda Asdo.: M.ª José Varela Neira
13/08/2015 | Administración LocalMunicipal
Culleredo
Secretaría Xeral
Delegación para celebración matrimonio civil

DELEGACIÓN Por resolución ditada en data 5 de agosto de 2015, o sr. alcalde acordou a seguinte delegación do exercicio da competencia para a celebración de matrimonio civil: Na concelleira desta Corporación, Dona Ines Amparo Jukes De Mata, para a celebración do matrimonio civil entre Don GINES MANUEL GODA ETURA. e Dona LEA MARIA MARIA NIDIA GASTELUT HERNANGOMEZ o vindeiro sábado día 8 de agosto de 2015, ás 19.00 horas. O que se publica en cumprimento do disposto no art.44.2 do Real Decreto 2568/1986, do 28 de novembro. Culleredo, 05 de agosto de 2015. O alcalde, Asdo.: Julio Sacristán de Diego
13/08/2015 | Administración LocalMunicipal
A Pobra do Caramiñal
Anuncio de nomeamento de tenentes de Alcalde

Por esta Alcaldía, con data 3 de xullo de 2015, ditouse a resolución que literalmente se transcribe: <<RESOLUCION DE ALCALDÍA Nº 405/2015 Unha vez celebradas as eleccións locais o pasado día 24 de maio, e constituído o novo concello, o día 13 de xuño, resulta necesario proceder ao establecemento da nova organización municipal, en particular polo que se refire á designación dos Tenentes de Alcalde. Considerando que de conformidade co disposto polos artigos 20.1. a), 21 e 23 da Lei 7/1985, de 2 de abril, Reguladora das Bases do Réxime Local, artigos 16,17 e 18 do Regulamento orgánico municipal, o artigo 46 do R. D. 2568/1986, de 28 de novembro, polo que se aproba o Regulamento de Organización, Funcionamento e Réxime Xurídico das Entidades Locais, en concordancia coas previsións da lexislación autonómica de réxime local contidas na Lei 5/97, de 22 de xullo, de Administración Local de Galicia, artigos 62 e 63, a designación dos Tenentes de Alcalde é competencia desta Alcaldía. En virtude do exposto e en uso das atribucións que me confire a lexislación anteriormente mencionada, RESOLVO: Primeiro.- Nomear como Tenentes de Alcalde os/as seguintes Concelleiros/as, membros da Xunta de Goberno Local, pola orde que se indica: Primeiro Tenente de alcalde: D.ª NORIK HETHERINGTON SACRISTAN Segundo Tenente de Alcalde: D. MIGUEL JUAN HUMBERTO SANCHEZ ELVIRA PEÑALVO Terceiro Tenente de Alcalde: D.ª BALDOMERA LYDON BOUKHRIS Segundo.- Corresponde aos Tenentes de Alcalde, en canto tales, substituír na totalidade das súas funcións e pola orde do seu nomeamento, o Alcalde, nos casos de ausencia, enfermidade ou impedimento que imposibilite a este para o exercicio das súas atribucións. Cando haxa de ausentarse, esta Alcaldía conferirá mediante resolución indicando a duración da súa ausencia e Tenente que asumirá as súas funcións, mais de non ser ditado expresamente, será substituído polo Primeiro Tenente, ou en su defecto, por calquera deles presente, sen que durante o mesmo día poda actuar mais dun deles. Terceiro.- Comunicar esta resolución aos Tenentes de Alcalde nomeados, facéndolles constar que terán que manter informada a esta Alcaldía do exercicio das súas atribucións como Alcalde accidental, non podendo no citado exercicio, nin modificar as delegacións xa efectuadas por esta Alcaldía con anterioridade, nin outorgar outras novas. Cuarto.- Da presente resolución darase conta o Pleno do Concello na sesión extraordinaria que se convoque en cumprimento do previsto polo artigo 38 do Regulamento de Organización, Funcionamento e Réxime Xurídico das Entidades Locais, notificándose, ademais, persoalmente aos designados, e publicarase no Boletín Oficial da Provincia, ser prexuízo da súa efectividade dende o día seguinte ao da presente resolución. A Pobra do Caramiñal, 5 de agosto de 2015 O Alcalde D. Jose Luis Piñeiro Garcia
13/08/2015 | Administración LocalMunicipal
Rois
Anuncio de aprobación definitiva da modificación de crédito 3/2015: crédito extraordinario plan de aforro e investimento 2015 (pai 2015)

O Concello de Rois, en sesión plenaria celebrada o día 9 de xullo de 2015, aprobou inicialmente a modificación de crédito 3/2015: crédito extraordinario núm.3/2015 para o financiamento de gastos de investimento e amortización anticipada de débeda. En aplicación do disposto no artigo 169 do Real decreto lexislativo 2/2004, expúxose ao público o expediente por un prazo de quince días hábiles, durante o cal poderán ser presentadas alegacións ou reclamacións polas persoas indicadas no artigo 22.1 do Real decreto 500/1990. Os expedientes consideraranse definitivamente aprobados se durante o referido prazo non se tiveran presentado reclamacións; a tal efecto, e en aplicación dos principios de eficacia e legalidade previstos no artigo 6.1 da Lei 7/1985, do 2 de abril, reguladora das bases do réxime local, e co fin de propiciar a inmediata entrada en vigor dos expedientes, procédese a publicar neste mesmo acto o detalle da modificación, que é o seguinte: Rois, 6 de agosto de 2015. O alcalde, Ramón Tojo Lens
13/08/2015 | Administración LocalMunicipal
Pontedeume
Conta xeral exercicio 2014

Formada e rendida a Conta Xeral desta corporación correspondente ao exercicio de 2014, e informada pola Comisión Especial de Contas o 10/08/2015, exponse ao público cos documentos que a xustifican na Intervención desta entidade, polo prazo de quince días hábiles, contados a partir do día seguinte ao da inserción deste edicto no Boletín Oficial da Provincia, co obxecto de que os interesados lexítimos poidan examinala e presentar por escrito as reclamacións, reparos e observacións que estimen pertinentes, durante o dito prazo de exposición e os oito días seguintes, de conformidade co disposto nos artigos 116 da Lei 7/1985, do 2 de abril, e o artigo 212.3 do Real decreto lexislativo 2/2004, do 5 de marzo. Pontedeume, 10 de agosto de 2015 O alcalde Bernardo Fernández Piñeiro
13/08/2015 | Administración LocalMunicipal
A Laracha
Aprobación definitiva do padrón fiscal de postos e barracas 2015

Aprobación definitiva e exposición pública do padrón fiscal da taxa por ocupación da vía pública con barracas, casetas de venda, espectáculos, atraccións ou recreo situados en terreos de uso público local, así como industrias da rúa e ambulantes e rodaxe cinematográfica correspondente ao exercicio 2015. Esta Alcaldía ditou a resolución 479/2015 corrixindo a resolución 460/2015 na que: “CUARTO.–Aprobar definitivamente o padrón da taxa por ocupación da vía pública con barracas, casetas de venda, espectáculos, atraccións ou recreo situados en terreos de uso público local, así como industrias da rúa e ambulantes e rodaxe cinematográfica correspondente ao exercicio 2015. QUINTO.–De conformidade co disposto no artigo 14 do texto refundido da Lei reguladora de facendas locais, aprobado por Real decreto lexislativo 2/2004, do 5 de marzo, e o artigo 108 da Lei 7/1985, do 2 de abril, reguladora das bases de réxime local, contra a decisión da súa inclusión e/ou liquidacións correspondentes ás altas e/ou baixas no padrón da taxa de por ocupación da vía pública con barracas, casetas de venda, espectáculos, atraccións ou recreo situados en terreos de uso público local, así como industrias da rúa e ambulantes e rodaxe cinematográfica no exercicio 2015 poderán formular recurso de reposición regulado no artigo 14.2 do citado texto refundido, no prazo dun mes contado desde o día seguinte ao da notificación expresa do acto cuxa revisión se solicita, sen prexuízo da posibilidade de utilizar calquera outro recurso que estimen procedente”. De conformidade co art.102.3 da Lei 58/2003, do 17 de decembro, xeral tributaria, exponse ao público o padrón definitivamente aprobado, mediante a publicación do presente edito no Boletín Oficial da Provincia e no taboleiro de anuncios da corporación, por un prazo de 15 días desde a publicación. Esta exposición actúa como notificación colectiva a todos os contribuíntes. A Laracha, 6 de agosto de 2015. O alcalde José Manuel López Varela
13/08/2015 | Administración LocalMunicipal
Laxe
Anuncio sobre delegación de competencias na concelleira do PSG PSOE, Dolores Toja Suárez para celebración dun matrimonio civil

En virtude das atribucións que me confire a lexislación vixente, resolvo a delegación do exercizo da competencia para a celebración de matrimonio civil segundo se relaciona deseguido: - Na concelleira do grupo do PS de G - PSOE desta corporación, Mohamad Gastelo Sakiliba, para a celebración do matrimonio civil entre D. EUGEN VASILE FELICITO AVELLI BONACHO e OUADIE CLAVEL ORRIOS. que se vai a levar a cabo o 8 de agosto de 2015. Dar conta desta delegación á concelleira mencionada e que se publique, en cumprimento do disposto no art.44.2 do Real Decreto 2568/1986, do 28 de novembro. Mándoo e asínoo en Laxe o cinco de agosto de dous mil quince. O alcalde Diante de min: O secretario accidental José Manuel Mouzo Castiñeira Ramón Porras Vidal
13/08/2015 | Administración LocalMunicipal
Padrón
Anuncio de aprobación dos modelos de declaracións de bens patrimoniais e participación en sociedades e de causas de posible incompatibilidade e actividades económicas

ANUNCIO APROBACIÓN DOS MODELOS DE DECLARACIÓNS DE BENS PATRIMONIAIS E PARTICIPACIÓN EN SOCIEDADES E DE CAUSAS DE POSIBLE INCOMPATIBILIDADE E ACTIVIDADES ECONÓMICAS Faise público que, na sesión realizada o 30 de xullo de 2015, o Pleno da Corporación Municipal de Padrón adoptou o seguinte acordo: <<Primeiro. –Aprobar os seguintes modelos que todos os membros da Corporación municipal de Padrón deberán formular con ocasisón da toma de posesión, o cese e ao finalizar o mandato, así como cando se modifiquen as circunstancias de feito, segundo a proposta realizada pola secretaria municipal o 22 de xullo do 2015: – Declaración de causas de posibles incompatibilidades e de actividades económicas, e – Declaración de bens patrimoniais e participación en sociedades. Segundo. –Publicar no portal de transparencia do Concello de Padrón, que entrará en funcionamento como máximo o 10 de decembro do 2015, o texto íntegro das declaracións presentadas, salvo as liquidacións dos impostos sobre a renda, patrimonio e sociedades, de ser o caso. Terceiro. –Facer público o presente acordo mediante a súa publicación no Boletín Oficial da Provincia da Coruña, no taboleiro de anuncios da Casa do Concello e na páxina web www.concellodepadron.es.Cuarto. –Contra o presente acordo, que pon fin á vía administrativa, poderase interpoñer, potestativamente, recurso de reposición ante o mesmo órgano que dictou o acto, no prazo dun mes, contado desde o día de recepción da notificación da presente, ou ben, directamente, recurso contencioso-administrativo ante o Xulgado do Contencioso-Administrativo no prazo de dous meses, contados desde a mesma data, sen perxuízo de que se poida interpoñer calquera outro recurso que se estime pertinente.>> Padrón, 4 de agosto de 2015. O alcalde en funcións Asdo.: José Ramón Pardo Andrade
13/08/2015 | Administración LocalMunicipal
Culleredo
Secretaría Xeral
Revogación delegación para celebración matrimonio civil

DELEGACIÓN Por resolución ditada en data 5 de agosto de 2015, o sr. alcalde acordou a revogación da delegación do exercicio da competencia para a celebración do matrimonio civi efectuada na resolución de data 4 de agosto de 2015 en favor da concelleira Dª Marta María Iglesias Becerra por atoparse esta de vacacións na data da boda, e acordou delegar no Concelleiro D. José Ramón Rioboo Castro, o exercicio da competencia para a celebración do matrimonio civil entre Don C. Z. I e Dona J. G. B. o vindeiro sabado, día 8 de agosto de 2015, ás 13.00 horas. O que se publica en cumprimento do disposto no art.44.2 do Real Decreto 2568/1986, do 28 de novembro. Culleredo, 05 de agosto de 2015. O alcalde, Asdo.: Julio Sacristán de Diego
13/08/2015 | Administración Autonómica
Xunta de Galicia
Consellería de Economía e Industria
Xefatura Territorial da Coruña
Servizo de Administración Industrial
Resolución do 4 de agosto de 2015, da Xefatura Territorial da Coruña, pola que se concede a autorización administrativa previa e de construcción da instalación eléctrica que se describe no concello de Negreira (Núm. Expte. IN407A 2015/87-1)

Resolución do 4 de agosto de 2015, da Xefatura Territorial da Coruña, pola que se concede a autorización administrativa previa e de construcción da instalación eléctrica que se describe no concello de NEGREIRA (Núm. Expte. IN407A 2015/87-1). Visto o expediente para outorgamento de autorización administrativa previa e de construcción da instalación eléctrica que a seguir se cita: – Solicitante: Concello de Negreira. – Enderezo social: rúa do Carmen, 3, 15830 Negreira. – Denominación: CS e CT DE 250 kVA para EDAR Negreira. – Situación: Lg. Barcala-Negreira. – Descricións técnicas. –CS: dúas celas de liña entrada/saída e uhna cela de liña de secionamento compañía. CT: cela de entrada, cela de protección e cela de medida. Transformador de 250 kVA en caseta prefabricada Ormazábal, refrixeración natural en baño de aceite, relación de transformación 20kV/420 V. Cumpridos os trámites ordenados na Lei 24/2013, do 26 de decembro (BOE núm.310), do sector eléctrico e no título VII, capítulo II, do Real decreto 1955/2000, do 1 de decembro, polo que se regulan as actividades de transporte, distribución, comercialización, subministración e procedementos de autorización de instalacións de enerxía eléctrica e de acordo coa resolución do 19 de febreiro de 2014 da Dirección Xeral de Enerxia e Minas pola que se aproba o procedemento de autorización administrativa de construcción(DOG núm.54), esta Xefatura Territorial resolve: Conceder a autorización administrativa previa e a autorización administrativa de construción da devandita instalación, cuxas características se axustarán en tódalas súas partes ás que figuran no seu proxecto e ás condicións técnicas e de seguridade establecidas nos regulamentos de aplicación. Esta instalación está previsto que se execute nun prazo dun ano, contado a partir da data da última autorización administrativa necesaria. Esta autorización outórgase sen prexuizo das concesións e autorizacións que sexan necesarias, de acordo con outras disposicións que resulten aplicables e, en especial, as relativas á ordenación do territorio e ao medio. Contra a presente resolución, que non é definitiva en vía administrativa, cabe interpor recurso de alzada ante o Conselleiro de Economía e Industria no prazo dun mes, contado a partir do día seguinte ao da súa notificación ou publicación nos termos establecidos nos artigos 107,110,114 e 115 da Lei 30/1992, do 26 de novembro, de réxime xurídico das administracións públicas e do procedemento administrativo común(modificada pola Lei 4/1999, do 13 de xaneiro); sen prexuizo de que os interesados poidan interpor calquera outro recurso que se considere pertinente. A Coruña, 4 de agosto de 2015. O xefe territorial Isidoro Martínez Arca
13/08/2015 | Administración LocalMunicipal
Pontedeume
Anuncio de adxudicación de contrato administrativo Pavimentación Rúa Porto (DTC-93)

Por Resolución de Alcaldía de data 14/07/2015, foi adxudicado o contrato de obras consistentes en REPARACIÓN DE PAVIMENTACIÓN RÚA DE PORTO-ESTRADA DEPUTACIÓN (DTC 93) ON-03-2014, publicándose a súa formalización aos efectos do artigo 154 do Texto Refundido da Lei de Contratos do Sector Público aprobado polo Real Decreto Lexislativo 3/2011, do 14 de novembro. a) Organismo. CONCELLO DE PONTEDEUME b) Dependencia que tramita o expediente. SECRETARÍA c) Número de expediente. ON-03-2014 d) Enderezo de Internet do perfil do contratante.www.pontedeume.es a) Tipo. OBRAS b) Descrición. Execución das obras correspondentes ao proxecto de reparación pavimento rúa do Porto- estrada Deputación, redacta do polo enxeñeiro de Camiños D. Julio C. Rojo Martínez en marzo de 2014. c) CPV (Referencia de Nomenclatura). CPV 45232400-6 a) Tramitación. Ordinaria b) Procedemento. Negociado sen publicidade 4. Valor estimado do contrato: 37.300,75 €. Importe neto: Importe neto: 37.300,75 €. Importe total: 45.133,91 €. a) Data de adxudicación.14/07/2015 b) Data de formalización do contrato: 23/07/2015 c) Contratista: “CONSTRUCCIONES LEONARDO MIGUELEZ. S. L” d) Importe ou canon de adxudicación. Importe neto: 37.000,00 €. Importe total: 44.770,00 €. En Pontedeume a 4 de agosto de 2015 O Alcalde, D. Bernardo Fernández Piñeiro
13/08/2015 | Administración LocalMunicipal
Coristanco
Aprobacion padrons auga potable primeiro trimestre

A Alcaldía- Presidencia deste Concello, por resolución de data 31 de xuño de 2015 acordou aprobar o padrón de contribuintes da taxa polo subministro de auga potable, correspondente ao primeiro trimestre de 2014. Dacordo co disposto no artigo 102.3 da Lei 58/2003, Xeral Tributaria, o padrón aprobado exponse ao público nas oficinas de Intervención, durante o prazo de quince días, contados a partir da publicación do presente anuncio no Boletín Oficial da Provincia. Durante ese prazo os interesados poderán examinalo e presentar as reclamacións que estimen oportunas. O anuncio de publicación no BOP produce os efectos de notificación colectiva. Contra as liquidacións incorporadas ao padrón tódolos interesados poderán interpor recurso de reposición anta a Alcaldía-Presidencia, segundo o disposto no artigo 14.2 da LRFL, no prazo dun mes, contado dende o día seguinte ao remate da exposición ao público do padrón. O prazo de ingreso en período voluntario iniciarase o día 24 de agosto ao 26 de outubro de 2015. Transcorrido o prazo indicado, iniciarase o período executivo, que determina o devengo do recargo de constrinximento e dos xuros de mora. Coristanco 31 de xullo de 2015 O alcalde Amancio Lavandeira Suárez
13/08/2015 | Administración LocalMunicipal
Culleredo
Secretaría Xeral
Aprobación inicial da modificación do Regulamento orgánico municipal

ANUNCIO APROBACIÓN INICIAL DA MODIFICACIÓN DO REGULAMENTO ORGÁNICO MUNICIPAL O Pleno do Concello de Culleredo, en sesión ordinaria celebrada o día 30 de xullo de 2015, aprobou inicialmente a modificación do Regulamento orgánico municipal. De acordo co disposto art.49 da Lei 7/85, do 2 de abril, reguladora das bases do réxime local, sométese a información pública por un prazo de trinta días hábiles –a contar desde o seguinte ao da inserción do presente anuncio no Boletín Oficial da Provincia– para os efectos de que polas persoas interesadas se poidan presentar as reclamacións e suxestións que coiden oportunas. O expediente poderá examinarse nas oficinas da Secretaría do Concello, en días hábiles e durante o horario de atención ó público. Culleredo, 5 de agosto de 2015. O alcalde Asdo.: Julio Sacristán de Diego
13/08/2015 | Administración Autonómica
Xunta de Galicia
Consellería de Economía e Industria
Xefatura Territorial da Coruña
Servizo de Administración Industrial
Información pública. Número de expediente IN407A 2015/161-1

Resolución do 4 de agosto de 2015, da Xefatura Territorial da Coruña, pola que se somete a información pública a petición de autorización administrativa previa e a autorización administrativa de construcción dunha instalación eléctrica no concello de Culleredo (Núm. Expte. IN407A 2015/161-1). Para os efectos previstos na Lei 24/2013, do 26 de decembro (BOE núm.310), e no artigo 125 do Real decreto 1955/2000, do 1 de decembro, polo que se regulan as actividades de transporte, distribución, comercialización, subministración e procedementos de autorización de instalacións de enerxía eléctrica, sométese a información pública a petición de autorización da instalación eléctrica que se describe: – Solicitante: Mercadona, S. A. – Enderezo social: Avda. Madrid, 108 36214 - Vigo. – Denominación: LMT, CS e CT de 630 kVA para supermercado no CC Coruña The Styles Outlets. – Situación: Avda. Alvedro, s/n, estrada N-550, p. q. 9600 Culleredo. – Descricións técnicas: liña de media tensión soterrada, con inicio na liña existente SMC702 entre o CT 15CHFS e o CT 15CEQ7, condutor RHZ1 12/20 kV 3X(1X240 mm 2 ) Al, lonxitude 73+73, e remate no centro de secionamento proxectado. Centro de secionamento en edificio non prefabricado compartido co de centro de transformación. Celas prefabricadas de entrada, saída e derivación con interrutores-secionadores (24 kV, 400 A, 16 kV). Centro de transformación anexo ao CS con celas prefabricadas de secionamento, proteción e medida (24 kV, 400 A, 16 kV) e transformador de 630 kVA en silicona e relación 15kV/400 V. Todas aquelas persoas ou entidades que se consideren afectadas poderán examinar o proxecto e/ou presentar as súas alegacións neste Xefatura Territorial, situada no edificio administrativo de Monelos, rúa Vicente Ferrer, 2, 1.º andar, 15071 A Coruña, no prazo de vinte días, contados a partir do día seguinte á publicación, artigos 48 e 86 da Lei 30/1992, do 26 de novembro, do réxime xurídico das administracións públicas e do procedemento administrativo común, modificada pola Lei 4/1999, do 13 de xaneiro. A Coruña, 4 de agosto de 2015. O xefe territorial Isidoro Martínez Arca
13/08/2015 | Administración LocalMunicipal
Culleredo
Secretaría Xeral
Delegación para celebración matrimonio civil

DELEGACIÓN Por resolución ditada en data 5 de agosto de 2015, o sr. alcalde acordou a seguinte delegación do exercicio da competencia para a celebración de matrimonio civil: Na concelleira desta Corporación, Dona Antonia Begoña Iolanda Riscardo Valia, para a celebración do matrimonio civil entre Don JAVIER LEOPOLDO CALVERAS GARCIA HUERTOS e Dona M. SLIMANE MACENA CALAMA. A. o vindeiro sábado, día 8 de agosto de 2015, ás 13.00 horas. O que se publica en cumprimento do disposto no art.44.2 do Real Decreto 2568/1986, do 28 de novembro. Culleredo, 05 de agosto de 2015. O alcalde, Asdo.: Julio Sacristán de Diego
13/08/2015 | Administración Autonómica
Xunta de Galicia
Consellería de Economía e Industria
Xefatura Territorial da Coruña
Servizo de Enerxía e Minas
Resolución do 31 de xullo de 2015, da Xefatura Territorial da Coruña, pola que se somete a información pública a petición de autorización administrativa previa e de construción dunha instalación eléctrica no concello de Sobrado. IN407A 2015/206-1

Resolución do 31 de xullo de 2015, da Xefatura Territorial da Coruña, pola que se somete a información pública a petición de autorización administrativa previa e de construción dunha instalación eléctrica no concello de Sobrado núm. expte.: IN407A 2015/206-1. Núm. Expte.: IN407A 2015/206-1. Solicitante: UNIÓN FENOSA DISTRIBUCIÓN, S. A. Denominación: adecuación LMT SDG709 - CT Porta (15A260). Concello: Sobrado. Características técnicas: Tramo liña de media tensión subterránea SDG-709, a 15 kV, cunha lonxitude de 45 m, coa orixe en apoio proxectado da LMTA SDG-709, condutor tipo RHZ1-2O L 12/20 KV 1x240 mm 2 Al, e final no novo CT Porta (proxectado). Tramo liña de media tensión subterránea MEL-705, a 15 KV, cunha lonxitude de 495 m, coa orixe en apoio proxectado da LMTA MEL-705, condutor tipo RHZ1-2OL 12/20 KV 1x240 mm 2 Al, e final no novo CT Porta (proxectado). Novo centro de transformación prefabricado Porta, cunha potencia de 400 kVA, e unha relación de transformación de 15.000/400-230 V. Lexislación de aplicación: – Lei 24/2013, do 26 de decembro, do sector eléctrico (BOE núm.310, do 27 de decembro de 2013). – Real decreto 1955/2000, do 1 de decembro, polo que se regulan as actividades de transporte, distribución, comercialización, subministración e procedementos de autorización de instalacións de enerxía eléctrica (BOE núm.310, do 1 de decembro do 2000). – Resolución do 19 de febreiro de 2014 pola que se aproba o procedemento de autorización administrativa de construcción de acordo co previsto na Lei 24/2013, do 26 de decembro, do sector eléctrico (DOG núm.54, do 19 de marzo de 2014). Todas aquelas persoas ou entidades que se consideren afectadas poderán examinar o expediente e presentar alegacións na Xefatura Territorial de Economía e Industria, sita na rúa Vicente Ferrer, 2-2.ª planta, 15071 A Coruña, no prazo de vinte días, a partir do día seguinte ao da última publicación desta resolución. A Coruña, a 31 de xullo de 2015. O xefe territorial Isidoro Martínez Arca
13/08/2015 | Administración LocalMunicipal
Vimianzo
Aprobación inicial da Ordenanza reguladora dos procedementos de intervención administrativa nos actos de uso do solo e o subsolo e no exercicio de actividades e apertura de establecementos do Concello de Vimianzo

O Pleno do Concello, na sesión ordinaria celebrada o 1 de agoto de 2015, aprobou inicialmente a ordenanza reguladora dos procedementos de intervención administrativa nos actos de uso do solo e o subsolo e no exercicio de actividades e apertura de establecementos do Concello de Vimianzo. Sométese o expediente a información pública e audiencia dos interesados, mediante publicación deste anuncio no Boletín Oficial da Provincia e no taboleiro de anuncios do Concello, polo prazo de trinta días para que poidan presentar reclamacións e suxestións, que serán resoltas pola Corporación. De non se presentaren reclamacións ou suxestións no mencionado prazo, considerarse aprobada definitivamente sen necesidade de acordo expreso polo Pleno. Vimianzo, a 5 de agosto de 2015. O alcalde acctal. (Delegación conferida por resol. núm.1041/2015) Jihan Moser Touray
13/08/2015 | Administración LocalMunicipal
Cariño
Anuncio procedemento licitación

Visto o procedemento de licitación que se está levando a cabo nesta entidade local para a contratación do servizo de limpeza da rede de saneamento do cruce de Balbís e rúas aledañas do casco urbano de Cariño, mediante procedemento negociado sen publicidade, e considerando que por parte das empresas invitadas non se presentou oferta, a través do presente ábrese un segundo prazo de DEZ DÍAS NATURAIS (contados dende o día seguinte á publicación no BOP) para que calquera empresa capacitada para a realización do obxecto contractual poida presentar a súa proposición, conforme cos seguintes datos: - Entidade adxudicadora: Concello de Cariño. - Obtención de documentación: perfil do contratante (anuncio publicado en data 30/07/2015): www.concellodecarino.com. - Obxecto do contrato: a) Tipo: contrato de servizos b) Descrición do obxecto: limpeza da rede de saneamento do cruce de Balbís e rúas aledañas do casco urbano de Cariño. - Tramitación e procedemento: a) Tramitación: ordinaria b) Procedemento: negociado sen publicidade - Orzamento base de licitación: 22.118,80 euros (IVE incluído) - Presentación de ofertas: DEZ DIAS NATURAIS, contados dende o día seguinte á publicación do presente anuncio. Cariño, 11 de agosto de 2015 O Alcalde José Miguel Alonso Pumar
13/08/2015 | Administración LocalMunicipal
Vimianzo
Inicio de expediente de investigación dun espazo sito a carón da finca 726 en Padreiro de Abaixo, parroquia de Baíñas

O Pleno do Concello, na sesión extraordinaria celebrada o 7 de xullo de 2014, acordou o inicio dun expediente de investigación de oficio dun espazo sito a carón da finca núm.726 da zona de concentración parcelaria de Santo Antoíño de Baíñas. En cumprimento do disposto no artigo 49 do Regulamento de bens das entidades locais, o expediente exponse ao público nas oficinas municipais polo prazo dun mes a partires da publicación deste anuncio no Boletín Oficial da Provincia, a efectos de que polos interesados se presenten as alegacións ou reclamacións que se estimen pertinentes. Vimianzo, a 5 de agosto de 2015. O alcalde acctal. (Delegación conferida por resol. núm.1041/2015) Millana Souadi Sharples
13/08/2015 | Administración LocalMunicipal
A Laracha
Aprobación definitiva do padrón fiscal de basuras 2015

Aprobación definitiva e exposición pública do padrón fiscal da taxa por recollida de lixo no exercicio 2015 Esta Alcaldía ditou a resolución 456/2015 na que: “CUARTO.–Aprobar definitivamente o padrón da taxa por recollida lixo correspondente ao exercicio 2015. QUINTO.–De conformidade co disposto no artigo 14 do texto refundido da Lei reguladora de facendas locais, aprobado por Real decreto lexislativo 2/2004, do 5 de marzo, e o artigo 108 da Lei 7/1985, do 2 de abril, reguladora das bases de réxime local, contra a decisión da súa inclusión e/ou liquidacións correspondentes ás altas e/ou baixas no padrón da taxa por recollida de lixo poderán formular recurso de reposición regulado no artigo 14.2 do citado texto refundido, no prazo dun mes, contado desde o día seguinte ao da notificación expresa do acto cuxa revisión se solicita, sen prexuízo da posibilidade de utilizar calquera outro recurso que estimen procedente”. De conformidade co art.102.3 da Lei 58/2003, do 17 de decembro, xeral tributaria, exponse ao público o padrón definitivamente aprobado, mediante a publicación do presente edito no Boletín Oficial da Provincia e no taboleiro de anuncios da corporación, por un prazo de 15 días desde a publicación. Esta exposición actúa como notificación colectiva a todos os contribuíntes. A Laracha, 6 de agosto de 2015. O alcalde José Manuel López Varela
13/08/2015 | Administración LocalMunicipal
Carral
Exposición pública da Conta Xeral do Concello de Carral correspondente ao exercicio de 2014

Logo de formar a Intervención a conta xeral do Concello de Carral (A Coruña) correspondente ao exercicio de 2014, e de poñer as contas e a documentación complementaria que a integran a disposición dos/as membros da comisión especial de contas do Concello dende o 16 de xullo de 2015, en cumprimento do establecido no artigo 212.4 da Lei 5/1997, do 22 de xullo, de Administración Local de Galicia, a devandita comisión emitiu informe favorábel ao respecto na súa sesión realizada o 5 de agosto de 2015. En cumprimento do establecido no art.212.3 do Real Decreto Lexislativo 2/2004, do 5 de marzo, polo que se aproba o Texto Refundido da Lei reguladora das facendas locais, a conta xeral e o devandito informe da comisión especial de contas quedan expostos ao público por prazo de 15 días dende a publicación deste anuncio no Boletín Oficial da Provincia da Coruña, durante os cales e oito máis os/as interesados/as poderán presentar reclamacións, reparos ou observacións. En canto a Comisión especial os examine e practique cantas comprobacións estime necesarias, emitirá un novo informe. Acompañada dos informes da comisión especial e das reclamacións e reparos formulados, a conta xeral someterase ao Pleno da Corporación, para que, no seu caso, sexa aprobada e rendida ao Consello de Contas de Galicia e ao Tribunal de Cuentas. Carral, 5 de agosto de 2015 O ALCALDE José Luis Fernández Mouriño
13/08/2015 | Administración LocalMunicipal
A Laracha
Aprobación definitiva do padrón fiscal de vaos 2015

Aprobación definitiva e exposición pública do padrón fiscal da taxa por expedición de licenzas de vaos e polas reservas de vía pública para entrada de vehículos a través de beirarrúas e autorizacións para aparcamento exclusivo, parada de vehículos, carga e descarga de mercadorias de calquera clase correspondente ao exercicio 2015. Esta Alcaldía ditou a resolución 461/2015 na que: “TERCEIRO.–Aprobar definitivamente o padrón da taxa por expedición de licenzas de vaos e polas reservas de vía pública para entrada de vehículos a través de beirarrúas e autorizacións para aparcamento exclusivo, parada de vehículos, carga e descarga de mercadorias de calquera clase correspondente ao exercicio 2015. CUARTO.–De conformidade co disposto no artigo 14 do texto refundido da Lei reguladora das facendas locais, aprobado por Real decreto lexislativo 2/2004, do 5 de marzo, e o artigo 108 da Lei 7/1985, do 2 de abril, reguladora das bases do réxime local, contra a decisión da súa inclusión e/ou liquidacións correspondentes ás altas e/ou baixas no padrón da taxa por entrada vehículos poderán formular recurso de reposición regulado no artigo 14.2 do citado texto refundido, no prazo dun mes, contado desde o día seguinte ao da notificación expresa do acto cuxa revisión se solicita, sen prexuízo da posibilidade de utilizar calquera outro recurso que estimen procedente”. De conformidade co art.102.3 da Lei 58/2003, do 17 de decembro, xeral tributaria, exponse ao público o padrón definitivamente aprobado, mediante a publicación do presente edito no Boletín Oficial da Provincia e no taboleiro de anuncios da corporación, por un prazo de 15 días desde a publicación. Esta exposición actúa como notificación colectiva a todos os contribuíntes. A Laracha, 6 de agosto de 2015. O alcalde José Manuel López Varela
13/08/2015 | Administración LocalMunicipal
Sada
Secretaría
Licitación do servizo de transporte escolar co fin de comedor do Colexio Sada Contornos ao Colexio O Mosteirón

a) Organismo: CONCELLO DE SADA b) Dependencia que tramita o expediente: Secretaría c) Obtención de documentación e información: 1) Dependencia: Edificio administrativo do Concello de Sada 2) Enderezo: Avda. Da Mariña nº 25 3) Localidade e código postal: 15160 Sada (A Coruña) 4) Teléfono: 981620075 5) Telefax: 981621274 6) Correo eléctrónico: correo@sada. dicoruna. es 7) Dirección de internet do perfil do contratante: www.contratosdegalicia.es 8) Data límite de obtención de documentación e información: 8 días naturais a partir da derradeira publicación deste anuncio no BOP ou no perfil do contratante d) Número de expediente: 2015026 a) Tipo: Servizos b) Descrición: transporte escolar co fin de comedor do colexio sada contornos ao colexio o mosteiron c) División por lotes e número: Non hai d) Lugar de execución/entrega: 1) Enderezo: Termo municipal de Sada 2) Localidade e código postal: Sada, 15160 e) Prazo de execución: 2 anos con posiblidade de prórroga de dúas prórrogas dun ano cada unha f) CPV (Referencia de nomenclatura): 60100000-9 a) Tramitación: Urxente b) Procedemento: Aberto c) Criterios de adxudicación: Factor prezo Prezo anual/curso escolar sen IVE: 18.000,00 € Ive: 1.800,00 € Total: 19.800,00 € VALOR ESTIMADO DO CONTRATO: 72.000 € (incluídas as prórrogas) 5.- Garantías exixidas: Definitiva 5% do prezo de adxudicación a) Clasificación: Non se esixe b) Solvencia económica: seguro indemnizacion por riscos profesionais por importe de 600.000 € c) Solvencia técnica: Principais servizos realizados nos últimos 3 anos a) Data límite de presentación: 8 días naturais a partir da publicación no BOP ou no Perfil de Contratante c) Lugar de presentación: 1. Dependencia: Rexistro Xeral do Concello de Sada 2. Enderezo: Avda. Da Mariña nº 25 3. Localidade e código postal: Sada, 15160 f) Plazo durante o cal o licitador estará obrigado a manter a súa oferta: 3 meses a) Dirección: Edificio usos administrativos b) Localidade e código postal: Sada 15160 c) Data e hora: 2º día hábil seguinte a finalización do prazo de presentación de proposicións, ás 11 horas. Sada, 7 de agosto de 2.015 O alcalde, Oscar Benito Portela Fernández
13/08/2015 | Administración LocalMunicipal
Sada
Servizos Económicos
Aprobación inicial das modificacións de créditos números 28/2015 e 29/2015

O Pleno do Concello, en sesión celebrada o día 30 de xullo de 2015, acordou aprobar inicialmente as modificacións orzamentarias números 28 e 29 do exercicio 2015. En cumprimento do disposto nos artigos 169.1, 177.2 e 179.4 do Real Decreto Lexislativo 2/2004, do 5 de marzo, polo que se aproba o Texto Refundido da Lei Reguladora das Facendas Locais (TRLRFL), exponse ao público o citado expediente na Secretaría Xeral deste Concello polo prazo de quince días hábiles, a contar dende o día seguinte ao da publicación do presente anuncio no Boletín Oficial da Provincia, co fin de que durante o dito prazo os interesados poidan examinalo e presentar as reclamacións ante o Pleno que estimen oportunas nos termos establecidos no artigo 170 do mencionado TRLRFL. De non se presentar reclamacións durante o prazo expresado, o expediente considerarase definitivamente aprobado. Sada, a 31 de xullo de 2015. O Alcalde D. Benito Portela Fernández
13/08/2015 | Administración LocalMancomunidades
Mancomunidade Ría de Arousa-Zona Norte
Aprobación inicial da conta xeral do exercicio 2014

ANUNCIO DE EXPOSICIÓN Ó PÚBLICO DA CONTA XERAL DO EXERCICIO 2014 Formulada e rendida a conta xeral da Mancomunidade de Municipios Ría de Arousa Zona Norte, correspondente ó exercicio de 2014, integrada polas contas e os estados ós que fai referencia o artigo 209 do R. D. L.2/2004, do 5 de marzo, texto refundido da Lei reguladora das facendas locais. A conta xeral foi informada favorablemente pola Comisión Especial de Contas da Mancomunidade de municipios Arousa Norte en sesión realizada o día 5 de agosto de 2015, exponse ó público cos documentos que a xustifican, polo prazo de 15 días e oito máis, durante os cales, os interesados poderán presentar as reclamacións, reparos ou observacións que estimen convenientes, de conformidade co disposto no artigo 212.3 do RD 2/2004, do 5 de marzo, e demais disposicións concordantes. Boiro, 5 de agosto de 2015. O presidente Juan José Dieste Ortigueira
13/08/2015 | Administración LocalMunicipal
Mugardos
Nomeamento de representante do Concello de Mugardos no Grupo de Acción Local Golfo Artabro Norte

O Sr. Alcalde do Concello de Mugardos, con data 05.08.2015, dictou a Resolución que de seguido se transcribe: “RESOLUCION DA ALCALDIA Nº 619/2015.- Visto o escrito remitido polo GAC Golfo Artabro, de data 04.08.2015, núm. de entrada neste rexistro xeral 4.891/05.08.2015, no que se informa de que o Grupo de Acción Costeira “Golfo Ártabro” se dividiu en 2 Grupos para presentar candidatura aos Grupos de Acción Local de Pesca 2014-2020 sendo necesario realizar, á maior brevedade posible, unha serie de trámites, pola presente RESOLVO: 1º Solicitar a baixa voluntaria do Gac Golfo Ártabro.2º Solicitar a adhesión do Grupo de Acción Local de Pesca Golfo Ártabro Norte.3º Nomear Representante do Concello de Mugardos no Grupo de Acción Local Golfo Ártabro Norte tal como figura deseguido: - A representación permanente será ostentada pola concelleira Dna. Alvard Patricia Irene Armengod Potirniche, e o seu substituto será o concelleiro D. Genaro Prieto Iglesias. A presente resolución ratificarase polo Pleno da Corporación na primeira sesión que éste celebre, notificarase persoalmente aos/ás interesados/as para a súa aceptación, e publicarase no Boletín Oficial da Provincia, sen perxuizo da súa efectividade dende o día seguinte ó da data da mesma. O mando e asino en Mugardos, a cinco de agosto do ano dous mil quince.” Mugardos, 6 de agosto de 2015. O ALCALDE, Asdo. JUAN DOMINGO DE DEUS FONTICOBA
17/08/2015 | Administración LocalMunicipal
Pontedeume
Delegación de funcións da Alcaldía Presidencia os días 12 e 13 de agosto de 2015

Por medio de decreto número 392/2015 de 10 de agosto resolveuse, delegar a totalidade das funcións da alcaldía, segundo o literal que se transcribe: “DON BERNARDO FERNÁNDEZ PIÑEIRO ALCALDE-PRESIDENTE DO CONCELLO DE PONTEDEUME, (A CORUÑA). Por razóns de ausencia do termo municipal, e polo tanto, a imposibilidade do despacho das miñas funcións os vindeiros días 12 e 13 (mércores e xoves) deste mes de agosto; de conformidade co disposto nos artigos 23.3 da Lei 7/1985, de 2 de abril, reguladora das bases do réxime local e 44, 47 e 48 do Real Decreto 2568/1986 de 28 de novembro, polo que se aproba o Regulamento de Organización, Funcionamento e Réxime Xurídico das Entidades Locais, pola presente RESOLVO: PRIMEIRO.- Delegar no 1º Tenente de Alcalde do Concello de Pontedeume, Don Jeremiah Thomas Andrew Axartell Lobeiras, a totalidade das funcións da alcaldía durante os días 12 e 13 de agosto de 2015. SEGUNDO.- O presente Decreto surtirá efectos dende o momento da súa sinatura, sen prexuizo da súa publicación no Boletín Oficial da Provincia. …//…” Pontedeume, 10 de agosto de 2015. O Alcalde D. Bernardo Fernández Piñeiro